Junus (sura)
Junus ili Yunus () je 10. sura svete knjige muslimana, Kur'ana. Ima 109 ajeta i svrstava se u mekanske sure tj. one koje su objavljene dok je Muhamed boravio u Meki.

Sadržaj

Elif-Lam-Mim 
Početak sure Junus, kao i početak sure El-Bekara, počinje sa tri slova arapskog jezika, međusobno povezana: المِِ. Različita su mišljenja Islamskih učenjaka u vezi značenja ovog ajeta. Ibn Kesir u svome Tefsiru navodi pet mišljenja od kojih navodi kao najjače da su to takozvani "Mutešabih" ajeti.

"Uzvisio se na Arš" 

Prvi dio sure spominje stvaranje Nebesa i Zemlje u šest vremenskih razdoblja, i da se nakon stvaranja Allah uzvisio na Arš (Prijesto) Zatim se pominje povratak Bogu nakon života na ovome svijetu i nagrada odnosno kazna vjernicima ili nevjernicima. U 5. ajetu se govori o Božijem stvaranju Sunca i Mjeseca i određivanju njihovog položaja "da biste znali računanje vremena". Dalje se kaže da je smjena dana i noći i u onome što je Allah stvorio dokaz za ljude koji se Boga boje. Za one koji se ne boje Boga prebivalište će biti pakao. A to su: "Oni koji ne očekuju da če pred Boga stati", oni koji su zadovoljni životom na ovome svijetu i koji su na njemu smireni" i "oni koji su prema Božijim dokazima ravnodušni". Dalje se pominju ljudi da su i prije njih živjeli narodi kojima su "donošeni jasni dokazi" i koji u njih nisu vjerovali pa su bili kažnjeni.

Priča o Nuhu (Noje) 
Od 71. ajeta pa do 73. se spominje priča o Poslaniku Nuhu (Noje).
 "Kaži im povijest o Nuhu! Kad o­n reče narodu svome: "O narode moj, ako vam je dodijao moj boravak među vama i moje opominjanje Allahovim dokazima - a ja se stalno uzdam u Allaha - o­nda se, zajedno sa božanstvima svojim, odlučite, i to ne krijte; zatim to nada mnom izvršite i ne odgađajte! A ako glave okrenete - pa, ja od vas nikakvu nagradu ne tražim, mene će Allah nagraditi, meni je naređeno da budem musliman. Ali, nazvaše ga lašcem, pa mi u lađi njega i o­ne koji bijahu uz njega spasismo i namjesnicima ih učinismo, a o­ne koji dokaze Naše nisu priznavali potopismo, pa pogledaj kako su završili o­ni koji se na opomene nisu osvrtali!"

Priča o Musau (Mojsije) 
od 75. pa do 92. ajeta se spominje događaj sa Poslanikom Musaom (Mojsije), njegovo slanje faraonu u Egipat, prelazak Jevreja preko Crvenog mora, i potapljanje faraonove vojske i samog faraona koji je prilikom utapljanja povikao:
 "Ja vjerujem da nema drugog Boga osim Onoga u kojeg vjeruju Izraelćani i ja se pokoravam"
Božiji odgovor na njegov povik je bio:
 "Zar sada, a prije si neposlušan bio i razdor sijao?! Danas ćemo izbaviti samo tijelo tvoje da bi bio poučan primjer o­nima poslije tebe"

Priča o Junusu 
Priča po kojoj je sura dobila ime je zapravo samo jedan ajet u kome se kaže:
 "Zašto nije bilo nijednog grada koji je povjerovao i kome je vjerovanje njegovo koristilo, osim naroda Junusova, kome smo, kada je povjerovao, sramnu patnju u životu na ovome svijetu otklonili i život mu još neko vrijeme produžili?"

Povezano 
 Junus

Reference

Vanjske veze 
 Prijevod sure "Junus"

Sure